Washington D.C.

**Washington D.C.**, fréier den **District of Columbia**, a meescht einfach nëmme "Washington" oder "D.C." genannt, ass d'Haaptstad vun de Vereenegte Staate vun Amerika. De *Residence Act*, deen de 16. Juli 1790 ënnerschriwwe gouf, huet d'Kreatioun vun engem Haaptstadsdistrikt erméiglecht, deen um Potomac River um Land senger Ostküst sollt leien. D'amerikanesch Verfassung gesäit fir, datt deen Distrikt net zu engem vun de Bundesstaate vun den USA gehéiert, mä direkt dem Kongress ënnerstallt ass.

Washington ass och de Sëtz vum Internationale Wärungsfong (FMI oder IMF) an der Weltbank.

## Geographie
Washington, D.C. ass e klengen Territoire vun nëmmen 177 km2. E läit tëscht de Staaten Virginia a Maryland. Den héchste Punkt ass 125 Meter héich, deen niddregsten läit op 0 Meter.

## Bevëlkerung
2015 gouf d'Bevëlkerung vu Washington, D.C., op 672,228 Awunner geschat, wat e Wuesstem vun 11.7% zënter 2010 ass. 48,3% vun den Awunner waren Afroamerikaner, 44,1% wäiss Amerikaner (36,1% wäiss Amerikaner, déi net Hispanic/Latino sinn) a 4,2% Asiaten. Washington huet zënter senger Grënnung eng grouss afroamerikanesch Bevëlkerung. Tëscht 1800 an 1940 hu si ronn 30% vun den Awunner gestallt. Den Héichpunkt war 1970, wéi 70% vun der Awunner Afroamerikaner waren. Zënterhir geet déi Zuel awer progressiv zeréck well vill schwaarz Amerikaner an d'Viruerter plënneren.

E Rapport vun 2007 huet ervirgehuewen, datt een Drëttel vun den Awunner vu funktionellem Analphabetismus betraff sinn.

Obwuel d'Akommes mat 55.755 per capita méi héich ass wéi an all de 50 US-Bundesstaate gëllen 19% vun den Awunner als aarm. Nëmmen am Mississippi ass déi Zuel nach méi héich.

## Kuckeswäertes

Fichier:Uscapitolindaylight.jpg|De Capitol
Fichier:White House.jpg|D'Wäisst Haus
Fichier:Washington12.jpg|De Lincoln Memorial
Fichier:Arlington10.jpg|D'Graf vum John F. Kennedy um Nationalkierfecht vun Arlington
Fichier:Jefferson Memorial At Dusk 1.jpg| Den Jefferson Memorial
Fichier:KennedyCenterFromAir2.JPG| Den John F. Kennedy Center for the Performing Arts
Fichier:United States Holocaust Memorial Museum interior.JPG|Den Holocaust Musée
Fichier:Library of Congress by Carol M. Highsmith.jpg|D'Bibliothéik vum Congress (Library of Congress)
Fichier:National Museum of the American Indian.JPG|Den National Museum of the American Indian
Fichier:SmithsonianCastel 07120014.jpg|D'Schlass vun der Smithsonian Institution
Fichier:Washington DC view1.jpg|D'National Mall aus der Loft
Fichier:Smithsonian Air and Space Museum.jpg|De Loftschëffaartsmusée (National Air and Space Museum)
Fichier:Wwiimemorial.jpg|D'National World War II Memorial
Fichier:Washington Monument Dusk Jan 2006.jpg|D'Washington Monument
Fichier:WashingtonNationalCathedralHighsmith15393v.jpg|D'Washington National Cathedral
Fichier:US Navy 061117-N-5307M-113 John Nugent, Vietnam veteran, plays the bagpipes as a part of the opening ceremony at the Dignity Memorial Vietnam Wall at Mt. Trashmore Park.jpg|De Memorial vun de Vietnam Veteranen (*Vietnam Veterans Memorial*)


## Kuckt och
Lëscht vun de Groussstied an den USA

## Um Spaweck

* Offiziell Websäit vun ''Washington District of Columbia''
* Websäit vum Musée vun der Stad
* Tourismus-Informatiounen